ชะลอการนำเข้าสุกรจากสาธารณรัฐประชาธิไตยประชาชนลาว หลังพบการระบาดของอหิวาต์แอฟริกาในสุกร
อธิบดีกรมปศุสัตว์  ลงนามประกาศกรมปศุสัตว์ เรื่องการชะลอการนำเข้าสุกรจากสาธารณรัฐประชาธิไตยประชาชนลาวหลังพบการระบาดของอหิวาต์แอฟริกาในสุกรนายสรวิช ธานีโต อธิบดีกรมปศุสัตว์  กระทรวงเกษตรและสหกรณ์ กล่าวว่า องค์การสุขภาพสัตว์โลก ได้รายงานสถานการณ์เกิดการระบาดของอหิวาต์แอฟริกาในสุกร (African Swine Fever) ในสุกรในหมู่บ้าน ณ แขวงสาละวัน สาธารณรัฐประชาธิไตยประชาชนลาว ซึ่งโรคระบาดสัตว์ดังกล่าวสามารถแพร่กระจายไปได้อย่างกว้างขวางผ่านการเคลื่อนย้ายสัตว์ป่วยหรือสัตว์ที่พาหะนำโรคหรือซากสัตว์ซึ่งป่วยหรือตาย เพื่อป้องกันไม่ให้โรคระบาดสัตว์ชนิดดังกล่าวแพร่กระจายเข้ามายังประเทศไทย ตนจึงได้ได้ลงนามในประกาศกรมปศุสัตว์ เรื่องการชะลอการนำเข้าหรือนำผ่านราชอาณาจักรซึ่งสุกร หมูป่า หรือซากสุกร ซากหมูป่า จากสาธารณรัฐประชาธิปไตยประชาชนลาว 2562 โดยอาศัยอำนาจตามมาตรา 6 , 33 แห่ง พ.ร.บ.โรคระบาดสัตว์  2558 ให้ชะลอการนำเข้า สุกร หมูป่า หรือซากสุกร ซากหมูป่า ที่มีแหล่งกำเนิดจากประเทศลาว และให้มีผลเป็นเวลา 90 วันนับแต่วันประกาศ ลงวันที่ 21 มิ.ย. 2562 เป็นต้นไปอธิบดีกรมปศุสัตว์  กระทรวงเกษตรและสหกรณ์  กล่าวอีกว่า  กรมปศุสัตว์  ได้ดำเนินการป้องกันโรคดังกล่าวร่วมกับหน่วยงานภาครัฐและเอกชน รวมถึงสถานบันการศึกษาต่างๆไม่ให้เข่าสู่ประเทศไทยตั้งแต่ปี 2561 ที่ผ่านมาผ่านมาตรการตามหลักสากล อาทิ การควบคุมโรคตามชายแดน และ การให้ความรู้แก่เกษตรกร ทั้งนี้ฝากให้เกษตรกรได้ดำเนินการตามคำแนะนำของเจ้าหน้าที่อย่างเข้มแข็งและหากพบสุกรตายโดยไม่ทราบสาเหตุให้รีบแจ้งเจ้าหน้าที่ทันที